Brunt isbrem

Brunt isbrem er en isbrem langs kysten av Coats Land i Antarktis. Den strekker seg fra Dawson-Lambton-breen i sørvest til Stancomb-Wills istunge i nordøst. Den britiske Royal Society Expedition anla en base på isbremmen i forbindelse med det internasjonale geofysiske år 1957–58, som senere har blitt utvidet til Halley Research Station.

Isbremmen ble observert av Scotia-ekspedisjonen i mars 1904. Den er navnsatt av UK Antarctic Placenames Committee etter den britiske meteorologen David Brunt, sjefsfysiker i Royal Society i perioden 1948–57 og pådriver for Royal Society Expedition til denne isbremmen i 1955.

Den 26. februar 2021 brøt et isfjell på 1270 km² seg løs fra isbremmen.

Se også 
 Liste over isbremmer i Antarktis

Referanser

Kilder 
 

Isbremmer i Antarktis
Artikler i Antarktis-prosjektet